જોકે આ તો આઇપીએલની કે ઓછા મહત્વની મેચોની વાત થઈ પરંતુ ટોસનું મહત્વ ક્રિકેટ મેચમાં અત્યંત વધારે છે અને ઘણી વાર ટોસ જીતવા કે હારવાને કારણે મેચના પરિણામ પર મોટી અસર પડતી હોય છે. ખાસ કરીને હોમ ગ્રાઉન્ડ પર મેચ રમતી ટીમ ટોસ જીત્યા બાદ વધારાનો લાભ લઈ જતી હોય છે અથવા તો તેમને વધારાનો લાભ થતો હોય છે. આવી ફરિયાદ બાદ હવે ઇન્ટરનેશનલ ક્રિકેટ કાઉન્સિલ (આઇસીસી) વિચારણા કરી રહી છે કે ક્રિકેટમાંથી ટોસને કાયમ માટે મેદાનની બહાર ઉછાળી દેવામાં આવે એટલે કે આ પ્રથા જ બંધ કરી દેવામાં આવે. હકીકતમાં ઇંગ્લેન્ડના કાઉન્ટી ક્રિકેટમાં તો છેલ્લી બે સિઝનથી આ પ્રચોગ થઈ રહ્યો છે અને તેમાં સળતા પણ મળેલી છે.